CELEX: 62021TN0630
Language: el
Date: 2021-09-29 00:00:00
Title: Υπόθεση T-630/21: Προσφυγή της 29ης Σεπτεμβρίου 2021 — Çolakoğlu Metalurji και Çolakoğlu Dış Ticaret κατά Επιτροπής

22.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 471/60
            
         
      Προσφυγή της 29ης Σεπτεμβρίου 2021 — Çolakoğlu Metalurji και Çolakoğlu Dış Ticaret κατά Επιτροπής
      (Υπόθεση T-630/21)
      (2021/C 471/85)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Çolakoğlu Metalurji AŞ (Κωνσταντινούπολη, Τουρκία), Çolakoğlu Dış Ticaret AŞ (Κωνσταντινούπολη) (εκπρόσωποι: J. Cornelis και F. Graafsma, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει τον εκτελεστικό κανονισμό (ΕΕ) 2021/1100 της Επιτροπής, της 5ης Ιουλίου 2021, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές ορισμένων πλατέων προϊόντων θερμής έλασης από σίδηρο, μη κραματοποιημένο χάλυβα ή άλλο κραματοποιημένο χάλυβα καταγωγής Τουρκίας (ΕΕ 2021, L 238, σ. 32)· και
               
            
                  —
               
               
                  να καταδικάσει την Ευρωπαϊκή Επιτροπή στα δικαστικά έξοδα των προσφευγουσών.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής τους, οι προσφεύγουσες προβάλλουν τέσσερις λόγους ακυρώσεως.
      
                  1.
               
               
                  Με τον πρώτο λόγο προβάλλεται παράβαση του άρθρου 2, παράγραφος 10, στοιχείο θ', του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου (1), διότι η καθής προέβη σε προσαρμογή της τιμής εξαγωγής λόγω (πλασματικής) προμήθειας, και πιο συγκεκριμένα,
                  
                              —
                           
                           
                              Παράβαση του άρθρου 2, παράγραφος 10, στοιχείο θ', του κανονισμού (ΕΕ) 2016/1036, στον βαθμό που η πραγματοποιηθείσα προσαρμογή για τις προμήθειες υπερβαίνει την πραγματική προμήθεια που καταβλήθηκε στην Çolakoğlu Dış Ticaret AŞ·
                           
                        
                              —
                           
                           
                              Παράβαση του άρθρου 2, παράγραφος 10, στοιχείο θ', του κανονισμού (ΕΕ) 2016/1036, δεδομένου ότι η Çolakoğlu Dış Ticaret AŞ δεν λαμβάνει περιθώριο κέρδους· και
                           
                        
                              —
                           
                           
                              Πρόδηλο σφάλμα εκτίμησης, καθόσον η Çolakoğlu Dış Ticaret AŞ αντιμετωπίστηκε ως αντιπρόσωπος που εργάζεται βάσει προμήθειας, και επακόλουθη παράβαση του άρθρου 2, παράγραφος 10, στοιχείο θ', του κανονισμού (ΕΕ) 2016/1036.
                           
                        
            
                  2.
               
               
                  Με τον δεύτερο λόγο προβάλλεται παράβαση του άρθρου 2, παράγραφος 10, στοιχείο β', του κανονισμού (ΕΕ) 2016/1036, διότι η καθής απαίτησε την καταβολή εισαγωγικών δασμών για να δεχτεί προσαρμογή που αφορά την επιστροφή δασμών.
               
            
                  3.
               
               
                  Με τον τρίτο λόγο προβάλλεται πρόδηλο σφάλμα εκτίμησης, καθόσον η καθής αρνήθηκε τη διεξαγωγή τριμηνιαίου υπολογισμού του περιθωρίου ντάμπινγκ, και επακόλουθη παραβίαση του άρθρου 2, παράγραφος 10, εισαγωγική φράση, του κανονισμού (ΕΕ) 2016/1036.
               
            
                  4.
               
               
                  Με τον τέταρτο λόγο προβάλλεται παράβαση του άρθρου 2, παράγραφος 10, στοιχείο ι', του κανονισμού (ΕΕ) 2016/1036, διότι η καθής αρνήθηκε την προσαρμογή για κέρδη και ζημίες αντιστάθμισης.
               
            
         (1)  Κανονισμός (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (ΕΕ 2016, L 176, σ. 21).